
ΚΥΡΙΑΚΕΣ με ΚΟΥΚΛΟΘΕΑΤΡΟ

Κάθε Κυριακή 

Εναλλασσόμενο πρόγραμμα παραστάσεων κουκλοθέατρου

για παιδιά από την Unima Ελλάς
Πρόκειται για τη συνέχεια μιας πολύ επιτυχημένης συνεργασίας του ΙΜΚ με την Unima Ελλάς, δίνει στέγη στην τέχνη της εμψύχωσης της κούκλας και προσφέρει στο κοινό, έναν τόπο συνάντησης υπό τη σκέπη ενός θεσμού, πλέον, τις Κυριακές με Κουκλοθέατρο. Διαφορετικοί, κάθε Κυριακή, θίασοι, μέλη της Unima Ελλάς, παρουσιάζουν νέες αλλά και ήδη γνωστές δουλειές τους για όλους τους μικρούς φίλους του κουκλοθέατρου και για τις οικογένειές τους. 

Εναλλασσόμενες παραστάσεις: Κάθε Κυριακή στις 11:30

Αίθουσα: Black Box
Τιμή εισιτηρίων: 8€
Στο πλαίσιο της κοινωνικής πολιτικής του Ιδρύματος Μιχάλης Κακογιάννης και σε συνεργασία με την UNIMA ΕΛΛΑΣ σε κάθε παράσταση θα δίνονται 5 δωρεάν εισιτήρια σε άνεργους γονείς (που επιδεικνύουν την κάρτα ανεργίας τους και συνοδεύουν έως και δύο παιδιά). 

Για τη διάθεση των δωρεάν εισιτηρίων στους δικαιούχους – κατόχους κάρτας ανεργίας απαιτείται κράτηση θέσεων στα ταμεία του Ιδρύματος (Πειραιώς 206, Ταύρος) Δευ-Παρ 11:00 - 14:00 και τα πρωινά μία ώρα πριν την παράσταση, ή τηλεφωνικά στο 210 3418579 με σειρά προτεραιότητας.
Κυριακή 4 Δεκεμβρίου 2011, στις 11:30

«Το κορίτσι που ήθελε να αγγίξει το μισοφέγγαρο» - Από το Κουκλοθέατρο "ParaMana"

Πειραματικό θέατρο σκιών με τρισδιάστατη εικόνα, ζωντανή αφήγηση και ηλεκτρονική μουσική.


Το κορίτσι που ήθελε να αγγίξει το μισοφέγγαρο είναι μια ιστορία δανεισμένη από την λαϊκή προφορική παράδοση της Ιαπωνίας. Πρόκειται για μια παράσταση για παιδιά και έφηβους που μιλά για την αγάπη, το θάρρος και την αυτοθυσία ενός μικρού κοριτσιού που ξεκινά ένα περιπετειώδες και δύσκολο ταξίδι για να σώσει την ψυχή του πατέρα του. Μέσα από τα μηνύματα της παράστασης θελήσαμε να αντλήσουμε και την θεματική του πολέμου που είναι ένα αναπόσπαστο κομμάτι της ανθρώπινης ιστορίας, και να πραγματευτούμε τις συνέπειες που αυτός αποφέρει. 

Τα παιδιά αντιλαμβάνονται τα πάντα γύρω τους, και δεν σταματούν να θέτουν ατελείωτα ερωτήματα πάνω σε θέματα υπαρξιακά και κοινωνικά. Όσοι είχαμε την ευλογία να υπάρξουμε γονείς το ξέρουμε καλά, ακόμα και όσοι δεν ήμαστε γονείς σίγουρα θυμόμαστε την πρώτη φορά που σαν παιδιά ήρθαμε αντιμέτωποι με την έννοια του θανάτου. Πώς λοιπόν μιλάς σε ένα παιδί για την ματαιότητα του πολέμου? Πως του εξηγείς το παράλογο? Το παράλογο δεν εξηγείται, δεν μπορεί να λεχτεί, οι διαστάσεις του είναι πέρα από την λογική. Όμως μπορούμε να μάθουμε στα παιδιά μας ιστορία, να τους λέμε την αλήθεια και πάνω από όλα να τους εμφυσήσουμε ιδανικά ανώτερα, αξίες διαχρονικές, έτσι ώστε να γίνουν καλύτεροι άνθρωποι από εμάς, και να δημιουργήσουν έναν κόσμο ειλικρινή, αληθινό και υγιή. 

Έτσι και το κορίτσι που ήθελε να αγγίξει το μισοφέγγαρο ευαισθητοποιεί τα παιδιά μιλώντας για την αγάπη, την επιμονή, την πίστη, την δυναμικότητα, την υπομονή, το κουράγιο και το θάρρος της ψυχής. Καθώς και για την κάθαρση. Η Αγάπη όλα τα μπορεί. Άλλωστε τι θα ήμασταν χωρίς αγάπη?

Χρησιμοποιώντας πρωτότυπες τεχνικές, σας προτρέπουμε να παρακολουθήσετε μια πολύ προσωπική δουλειά του Κουκλοθέατρου ParaMana όπου βασικός άξονας αυτής της παράστασης είναι η τρισδιάστατη απεικόνιση της σκιάς, το πειραματικό θέατρο σκιών σε συνδυασμό με προβολές από έναν αυτοσχέδιο χειροκίνητο προτζέκτορα και η ζωντανή ηλεκτρονική μουσική και αφήγηση. Το κορίτσι που ήθελε να αγγίξει το μισοφέγγαρο θα σας κάνει να αφεθείτε, να ξεχαστείτε και να ταξιδέψετε σε κάτι αληθινό, γ

ΣΥΝΤΕΛΕΣΤΕΣ

	Σύλληψη-Σκηνοθεσία:
	Αναστασία Παράβα,
Στάθης Τσεμπερλίδης

	Εμψύχωση φιγούρας - Αφήγηση:
	Αναστασία Παράβα

	Σύνθεση-Εκτέλεση Μουσικής, Σχεδιασμός Ήχου:
	Στέλιος Γιαννουλάκης

	Κατασκευές-Φιγούρες:
	Στάθης Τσεμπερλίδης

	Σχεδιασμός και κατασκευή πρότυπης Μηχανής Προβολής:
	Αποστόλης Σορολοπίδης

	Μετάφραση:
	Eliane Pauwels,


	Καλλιτεχνική επιμέλεια και διασκευή κειμένου:
	Αναστασία Παράβα


	Διάρκεια:
	45 λεπτά,  Από 5 χρονών



Κυριακή 11 Δεκεμβρίου 2011, στις 11:30

«" "Όσο πιο γρήγορα 

Ομάδα κουκλοθέατρου «Τα φτερά του μύθου»

Παράσταση Κουκλοθέατρου βασισμένη στην κινηματογραφική ταινία
«Τα παιδιά του Παραδείσου» του Ματζίντ Ματζιντί.

Δύο μικρά αδερφάκια, ένα αγόρι κι ένα κορίτσι, βρίσκονται ξαφνικά αντιμέτωπα με ένα πρόβλημα, όταν κατά λάθος το αγόρι, χάνει τα παπούτσια της αδερφής του. Η οικονομική κατάσταση της οικογένειας δεν επιτρέπει την αγορά νέων παπουτσιών κι αυτό τα παιδιά το γνωρίζουν. Αποφασίζουν να διαχειριστούν μόνα τη δυσκολία και να μοιραστούν τα παπούτσια του αγοριού προκειμένου να πάνε στο σχολείο τους. 

Μια τρυφερή και ευαίσθητη ιστορία με πρωταγωνιστές δύο παιδιά που κατορθώνουν μέσα από την συνεργασία και την αγάπη τους να κερδίσουν με αξιοπρέπεια τον αγώνα της ζωής τους.
ΣΥΝΤΕΛΕΣΤΕΣ

	Διάλογοι - Διασκευή Σεναρίου:
	Ελισσαίος Βλάχος

	Σκηνοθεσία:
	Ελισσαίος Βλάχος

	Κατασκευές κουκλών:
	Δήμητρα Κωνσταντινίδου,
Σπύρος Παπαχρήστου

	Κατασκευές αντικειμένων:
	Δήμητρα Κωνσταντινίδου,
Σπύρος Παπαχρήστου

	Μηχανισμοί-ειδικές κατασκευές:
	Γκάυ Στεφάνου

	Σκηνικά:
	Γκάυ Στεφάνου,
Σπύρος Παπαχρήστου,
Δήμητρα Κωνσταντινίδου

	Φωτισμοί:
	Μελίνα Μάσχα

	Μουσική επιμέλεια:
	Κλειώ Κιούλπαλη,
Δήμητρα Κωνσταντινίδου

	Εμψυχωτές:
	Σπύρος Παπαχρήστου,
Δήμητρα Κωνσταντινίδου,
Ελισσαίος Βλάχος


	Φωτογραφίες - επεξεργασία video animation:
	Ράνια Μπισκίνη

	Παραγωγή:
	Τα Φτερά του Μύθου

	Διάρκεια:
	60 λεπτά


Κυριακή 18 Δεκεμβρίου 2011, στις 11:30

ΠΕΡΙΠΕΤΕΙΑ ΣΤΗ ΖΟΥΓΚΛΑ  

Κουκλοθέατρο Ανέμη
Ένα οικολογικό πρωτότυπο έργο, με τη συμμετοχή έξι εντυπωσιακών μεγάλων κουκλών, που σας μεταφέρει στον πράσινο αστραφτερό κόσμο της ζούγκλας.

Όταν η καμηλοπάρδαλη Μηλώ-Καμηλώ βλέπει το ελεφαντάκι Κλοβέρ να κλαίει ανησυχεί πραγματικά. Η μαμά του η ελεφαντίνα Καμπούμπα χάθηκε ξαφνικά. Έτσι η Μηλώ και ο Κλοβέρ ξεκινούν ένα ταξίδι στην αχανή ζούγκλα, με σκοπό την αναζήτηση της Καμπούμπα. Ο βασιλιάς των ζώων, ο λέοντας Αβελβάμ εμφανίζεται και τους οδηγεί στην παγίδα όπου οι λαθροκυνηγοί έχουν φυλακίσει την ελεφαντίνα.

Με ποιόν τρόπο άραγε θα φύγουν οι λαθροκυνηγοί από την ζούγκλα; Σίγουρα όχι με το μαγικό ραβδί της νεράιδας, αλλά ούτε και με το ξόρκι του ξωτικού. Ο Βαρβούδ, το σοφό αιωνόβιο δένδρο στο Βασίλειο του Παντού, βρίσκει τη λύση. Και ο Αβελβάμ σαν καλός βασιλιάς φέρνει την λύτρωση. Γιατί η πραγματική δύναμη πηγάζει από μέσα μας.
ΣΥΝΤΕΛΕΣΤΕΣ

	Σενάριο - Στίχοι - Κούκλες - Σκηνικά:
	Σοφία Λουκά

	Εμψύχωση - Σκηνοθεσία:
	Σοφία Λουκά,
Κατερίνα Κυριαζοπούλου,
Βασιλική Μαλτσάκη

	Μουσική:
	Ανδρέας Μουρτζούκος


	Διάρκεια:
	60 λεπτά

	Ηλικίες Κοινού:
	Για παιδιά ηλικίας 4 - 9 ετών

	
	


Κυριακή 8 Ιανουαρίου 2012, στις 11:30

ΕΝΑ ΜΑΜΟΥΘ ΣΤΟΝ ΥΠΟΛΟΓΙΣΤΗ ΜΟΥ 

(εξηγώντας την πληροφορική σ’ ένα πρωτόγονο) 
Κουκλοθέατρο Αγιούσαγια!
Μία παράσταση - εκπαιδευτικό πρόγραμμα, η οποία μέσα από:

κωμική δράση των κουκλών

χρήση βίντεο και 

3D animation 

πραγματικό hardware

την αλληλεπίδραση με τα παιδιά 

συνοψίζει την ιστορία, τη λειτουργία, και τη σχέση της πληροφορικής με την εξέλιξη του ανθρώπινου πολιτισμού, με τρόπο ουσιαστικό, δυναμικό και διασκεδαστικό.

Ο e-Λίας, ένα παιδί της εποχής μας, παίζοντας με τον υπολογιστή του, συναντά τον Τρίχα, ένα άνθρωπο των σπηλαίων. Μαζί εξερευνούν την ψηφιακή τεχνολογία, από τις απλές εφαρμογές λογισμικού ως τα έγκατα του hardware και τους ορίζοντες του internet...

ακολουθεί σχετικό βιωματικό εργαστήριο με τα παιδιά

ΣΥΝΤΕΛΕΣΤΕΣ

	Σκηνοθεσία:
	Σ. Μαρκόπουλος - Κουκλοπαίκτης

	Επιστημονικός Συνεργάτης:
	Α. Ρωμαντζής - Μηχανικός Υπολογιστικών Συστημάτων

	Εκπαιδευτικός Συνεργάτης:
	Ε. Κοντογούλα - Καθηγήτρια Φυσικών Επιστημών και Θεατρολόγος



	Διάρκεια:
	60 λεπτά

	
	


Ίδρυμα Μιχάλης Κακογιάννης

Πειραιώς 206, Ταύρος, Αθήνα 117 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Iστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα PUBLIC

Δωρεάν στάθμευση στο εμπορικό κέντρο athensheart

Οι  θεατές των παραστάσεων του ΙΜΚ δικαιούνται δωρεάν στάθμευση στο parking του εμπορικού κέντρου, athensheart (Πειραιώς 180, κόμβος Χαμοστέρνας), με την επίδειξη του εισιτηρίου της  παράστασης εφόσον υπάρχει διαθεσιμότητα  θέσεων. 
****

Υποστηρικτές Ιδρύματος Μ. Κακογιάννης
Konstantinos
Playground Productions
Χορηγοί  Επικοινωνίας Ιδρύματος Μ. Κακογιάννης

ΤΑ ΝΕΑ 
    METROPOLIS
    Το Ποντίκι

Αθήνα 9,84          BHMA FM 99.5

Ως 3

ελculture.gr         clickatlife.gr        culturenow.gr 

mediasoup.gr      monopoli.gr       in2life.gr

camerastyloonline.wordpress.com
Γραφείο Τύπου ΙΜΚ:  Χαρά Πετρούνια 

 210 52 44 648, 6972 710 991, e-mail: x-petrouyia@ath.forthnet.gr

